Με εξαίρεση τα εγκαύματα τέταρτου βαθμού, τα εγκαύματα τρίτου βαθμού είναι τα πιο σοβαρά. Προκαλούν τη μεγαλύτερη βλάβη η οποία εκτείνεται σε κάθε στρώμα του δέρματος.
Υπάρχει μία λανθασμένη αντίληψη ότι τα εγκαύματα τρίτου βαθμού είναι τα πιο επώδυνα. Ωστόσο, με αυτό τον τύπο εγκαύματος η βλάβη είναι τόσο εκτεταμένη που μπορεί να μην υπάρχει καθόλου πόνος λόγω νευρικής βλάβης.
Ανάλογα με την αιτία, τα συμπτώματα ενός εγκαύματος τρίτου βαθμού μπορεί να περιλαμβάνουν:
Κέρινη όψη και λευκό χρώμα
Σκούρο καφέ χρώμα
Ανυψωμένη και δερματώδη υφή
Φυσαλίδες που δεν αναπτύσσονται
Χωρίς χειρουργική επέμβαση, αυτές οι πληγές επουλώνονται με σοβαρή ουλοποίηση και συστολή. Δεν υπάρχει ένας καθορισμένος χρόνος για την επούλωση των εγκαυμάτων τρίτου βαθμού.
Ποτέ μην προσπαθήσετε να αντιμετωπίσετε ένα έγκαυμα τρίτου βαθμού μόνοι σας. Καλέστε αμέσως το 166. Ενώ περιμένετε να καταφτάσει η ιατρική φροντίδα, ανυψώστε το πάσχον μέρος του σώματος πάνω από το επίπεδο της καρδιάς. Μην βγάλετε τα ρούχα σας, αλλά βεβαιωθείτε ότι δεν ακουμπάνε στο έγκαυμα.